ང་ཚོའི་སྤྲོ་སྐྱིད་མིན་པའི་སེམས་ཁམས་ནི་རྒྱུན་པར་འགྲན་རྩོད་ཀྱི་སེམས་ལས་བྱུང་བ་རེད།དོན་དངོས་སུ་ཆེས་གལ་ཆེ་བ་ནི་རང་དང་གཞན་མི་བསྡུར་བར་རང་གིས་རང་ལ་བསྡུར་དགོས།འདི་ལྟར་བྱས་ན་ད་གཟོད་ང་ཚོའི་སེམས་བདེ་ལ་འབབ་ཐུབ་པ་དང་སེམས་ཁམས་བཟང་པོ་སྲུང་འཛིན་བྱེད་ཐུབ།ང་ཚོ་ཚང་མ་སྤྱིར་བཏང་གི་མི་ཡིན་པས་ཁྱིམ་ཚང་རེ་རེར་སྡུག་བསྔལ་རེ་དང་མི་སྐྱིད་པའི་དུས་ཡོད་ངེས།འདིར་བུད་མེད་རྣམས་ལ་གསལ་འདེབས་བྱེད་རྒྱུ་ཞིག་ནི།བུད་མེད་རྣམས་ལ་ཡོངས་ཁྱབ་ཏུ་གནས་པའི་སྐྱོན་ཏེ་ཁ་ཚེགས་ཆེ་བ་དང་དྲིན་བཟོ་བར་རེ་བ་དེ་ཡིན།བུད་མེད་རྣམས་ཀྱིས་རང་གི་ཁྱོ་གར་སེམས་ཁུར་བྱེད་སྐབས་དྲིན་བཟོ་བར་གཏན་ནས་རེ་བ་བྱེད་མི་རུང་།ངས་ཁྱོད་ལ་འདི་ལྟར་སེམས་ཁུར་བྱས་ན་ཁྱོད་ཀྱིས་ཀྱང་སྐག་རྫས་ཤིག་ཉོས་ན་ཇི་འདྲ་རེད།ང་ལ་མེ་ཏོག་ཞིག་ཉོས་ན་མི་ཆོག་གམ།ལྟ་བུ་གཏན་ནས་བཤད་མི་རུང་།ང་ཚོས་རིན་ཚབ་ཅི་ཡང་མེད་པའི་སྒོ་ནས་ཕ་རོལ་ལ་སེམས་ཁུར་བྱེད་པ་དང་དགའ་ཞེན་བྱེད་དགོས།གཞན་ལ་སེམས་ཁུར་དང་དགའ་ཞེན་བྱས་ན་རང་སེམས་སྐྱིད་པའི་སྣང་བ་ཞིག་ཡོད་པར་མ་ཟད།ཁྱེད་ཀྱིས་ལྷག་བསམ་ཟོལ་མེད་ཀྱིས་གཞན་ལ་དགའ་བ་དང་གཞན་ལ་ཕན་བཏགས་ན་ད་གཟོད་རང་ཉིད་ཀྱི་འཚོ་བར་བདེ་སྐྱིད་ལྡན་ངེས།